נייתן הייל

פסל של נייתן הייל בסיטיהול פארק ב[[ניו יורק]]
פסל של נייתן הייל ב[[אוניברסיטת ייל]]
אנדרטת זיכרון לנייתן הייל בעיר הולדתו קובנטרי, קונטיקט
בול עם תמונתו של נייתן הייל (1925)נייתן הייל (באנגלית: Nathan Hale; 6 ביוני 1755 – 22 בספטמבר 1776) היה חייל אמריקאי ששירת בצבא הקונטיננטלי במלחמת העצמאות של ארצות הברית, התנדב להיות מרגל, נתפס על ידי הבריטים והוצא להורג, ומאוחר יותר הפך לגיבור לאומי אמריקאי.

==קורות חיים==
הוא נולד בעיר קובנטרי בקונטיקט. בגיל 18 סיים את קולג' ייל בהצטיינות והחל לעסוק בהוראה. במלחמת העצמאות של ארצות הברית הוא הצטרף לצבא הקונטיננטלי, השתתף במצור על בוסטון והגיע לדרגת קפטן. בקרב על לונג איילנד כבשו הבריטים את האי מנהטן. ב-8 בספטמבר 1776 התנדב הייל לחדור לקווי הבריטים ולדווח על תנועות הצבא. הוא נתפס כעבור זמן קצר. מרגלים נחשבו אז כלוחמים בלתי חוקיים ודינם היה הוצאה להורג.

הייל הוצא להורג בתלייה ב-22 בספטמבר 1776. גופתו נקברה במקום לא ידוע בקבר לא מסומן.

==מורשת==
הייל, שהיה מרגל לא מוצלח, שנתפס מיד לאחר תחילת פעילותו, הפך לגיבור לאומי לאחר שהתפרסמו המילים שאמר לפני תלייתו. לפי המקובל אמר הייל: 

המשפט הזה נלמד עד היום בכל בתי הספר בארצות הברית . הוא חלק חשוב באתוס של ארצות הברית. משפט דומה לו באתוס הציוני הוא "טוב למות בעד ארצנו" שאמר יוסף טרומפלדור.

הקצין הבריטי ג'ון מונטסור שהיה נוכח בעת התלייה סיפר לאחר מכן לקצין האמריקאי ויליאם האל, ידידו של הייל, על המילים שאמר הייל לפני מותו. האל היה זה שפרסם אותן. מאחר שהאל לא היה נוכח בעת התלייה יש היסטוריונים המטילים ספק באמיתותן אבל זה לא פגע ברושם שלהן שהפך את הייל לגיבור לאומי.

מנחם בגין העריך את מורשתו של נייתן הייל ובמספר פעמים התריע על יחסם השלילי של שלטונות ישראל לעולי הגרדום לעומת יחסה של ארצות הברית לנייתן הייל. בטקס זיכרון לעולה הגרדום דב גרונר ב-1957, כאשר הממשלה לא שלחה כל נציג הוא אמר:.

==הנצחה==
פסלים רבים של הייל נמצאים בארצות הברית. היות שלא נמצאו פורטרטים שלו הסתמכו על תיאור מילולי שלו. המפורסמים ביותר הם:
* ליד בניין העירייה של ניו יורק סמוך למקום המשוער של ההוצאה להורג שלו הוקם פסל לזכרו שנחנך ב-5 בנובמבר 1893.
* בקמפוס אוניברסיטת ייל ליד בנין קונטיקט, הוקם ב-1914. האוניברסיטה מתגאה בנייתן הייל שהיה מבוגריה.
* במפקדת ה-CIA בלאנגלי, וירג'יניה. הפסל הוקם כהוקרה למרגל האמריקאי הראשון שהוצא להורג על ריגול למען ארצו. העתק של הפסל המקורי באוניברסיטת ייל. הוא נחנך ב-1973 לציון 200 שנים לסיום לימודיו של הייל באוניברסיטת ייל.
* אנדרטה בצורת אובליסק בעיר הולדתו קובנטרי, קונטיקט שהוקמה ב-1846.

==קישורים חיצוניים==

* [http://www.nycgovparks.org/parks/city-hall-park/monuments/654 פסל נייתן הייל בסיטיהול פארק]
* [http://db.begincenter.org.il/he-il/%D7%9E%D7%97%D7%AA%D7%A8%D7%95%D7%AA/%D7%90%D7%A6%D7%9C/%D7%91%D7%98%D7%A7%D7%A1-%D7%94%D7%AA%D7%99%D7%99%D7%97%D7%93%D7%95%D7%AA-%D7%A2%D7%9D-%D7%92%D7%91%D7%95%D7%A8%D7%AA-%D7%A2%D7%95%D7%9C%D7%99-%D7%94%D7%92%D7%A8%D7%93%D7%95%D7%9D-%D7%91%D7%92%D7%99%D7%9F-%D7%99%D7%91%D7%95%D7%90-%D7%99%D7%95%D7%9D-%D7%95%D7%93%D7%92%D7%9C%D7%99-%D7%94%D7%9E%D7%93%D7%99%D7%A0%D7%94-%D7%95%D7%A6%D7%91%D7%90%D7%94-%D7%94%D7%9E%D7%A0%D7%A6%D7%97-%D7%99%D7%95%D7%A8%D7%9B%D7%A0%D7%95-%D7%A2%D7%9C-%D7%A7%D7%91%D7%A8%D7%95%D7%AA%D7%99%D7%94%D7%9D-%D7%A9%D7%9C-%D7%94%D7%A8%D7%95.htm מנחם בגין על נייתן הייל]. באתר מורשת בגין.
* [http://www.earlyamerica.com/early-america-review/volume-5/a-time-for-heroes-the-story-of-nathan-hale/ סיפורו של נייתן הייל], באתר early america (באנגלית)
* 
* 

==הערות שוליים==

קטגוריה:בוגרי אוניברסיטת ייל
קטגוריה:אנשי צבא אמריקאים במלחמת העצמאות של ארצות הברית
קטגוריה:אמריקאים שנולדו ב-1755
קטגוריה:אמריקאים שנפטרו ב-1776